અહિં એક વાત નોંધવી જરુરી છે કે 1980ના દસકમાં સાથી બનેલા પ્રવિણ તોગડિયા અને નરેન્દ્ર મોદી વચ્ચે લાંબા વખતથી ચાલતુ શિતયુધ્ધ હવે સપાટી ઉપર આવ્યું છે, હમણાં સુધી પ્રવિણ તોગડિયા નરેન્દ્ર મોદીના નામનો ઉલ્લેખ કર્યા વગર માત્ર કેન્દ્ર સરકારના નામે પોતાની નારાજગી વ્યકત કરતા હતા, પરંતુ રાજસ્થાન કોર્ટનું વોંરંટ નિકળતા પહેલા ગુમ થઈ ગયા અને બાદમાં જાતે જ હોસ્પિટલ આવી ગયા હતા. ત્યાર બાદ આંખમાં આંસુ સાથે કરેલી પ્રેસ કોન્ફરન્સનો બાદ હિન્દુત્વના મુદ્દે આક્રમક વલણ રાખતા અને આગ ઓકતા ભાષણ કરનારા પ્રવિણ તોગડિયાની ભાગી જવાની અને રડવાની વાત ખાસ કરી હિન્દુઓને પસંદ આવી નહીં, તેના કારણે તોગડિયા બુધવારે હોસ્પિટલમાંથી રજા મળતા આક્રમક વલણ અખત્યાર કરી પહેલી વખત તેમણે સીધા નરેન્દ્ર મોદી ઉપર પ્રહાર કર્યા હતા, જે વાત તેમના ટેકેદારોને પસંદ પડી હતી, નરેન્દ્ર મોદી દ્વારા સતત તમામ સ્તરે પ્રવિણ તોગડિયાના રાજકીય અસ્તીત્વને ખતમ કરવાના જે પ્રયાસો થઈ રહ્યો હતો, તેની સામે સતત માનસીક દબાણમાં રહેતા પ્રવિણ તોગડિયા એક તબ્બકે સખ્ત ભાંગી પડયા હતા, તેના જ કારણે તેમણે ભાગી જવાનું નાટક કર્યું હતું, તેમ તેમના નજીકના સુત્રોએ જણાવ્યું હતું.